Vermiste Tukkies-student se liggaam gevindDuncan Allan, die Tukkies-student wat drie weke gelede vermis geraak het, se liggaam is in sy motor buite Pretoria gevind. Volgens die teenmisdaadnetwerk eBlockwatch is sy motor sowat 30km buite Pretoria in die Welbekend-area gevind. ŉ Polisiewoordvoerder, Annabelle Middleton, het aan eBlockwatch bevestig dat daar ŉ stuk tuinslang aan die motor se uitlaatpyp gekoppel was en deur die passasiersvenster gedruk is. Sy het ook gesê Allan is met ŉ Bybel in sy linkerhand gekry. Die polisie vermoed geen misdaad nie. Allan het Maandagoggend 18 Julie 2011 by Lynnwood Motors in Atterburyweg in Pretoria sy motor gaan afhaal en was sedertdien vermis. Hy was is ‘n huiskomiteelid by die Olienhout-koshuis in Lynnwoodweg.